የኦሮሚያ ክልል 716 ውጤታማ አርሶ አደሮችን ሊሸልም መሆኑ ተገለፀ
የኦሮሚያ ክልል 716 ውጤታማ አርሶአደሮችን ሊሸልም መሆኑን የክልሉ የግብርና እና የተፈጥሮ ሀብት ቢሮ አስታወቀ።የኦሮሚያ ክልል የግብርና እና የተፈጥሮ ሀብት ቢሮ ኃላፊ አቶ ዳባ ደበሌ በዛሬው እለት በሰጡት መግለጫ፥ የሽልማት እና የእውቅና መስጠት መርሃ ግብሩ የፊታችን እሁድ የካቲት 17 2011 ዓ.ም በአዳማ ከተማ ይካሄዳል ብለዋል።አቶ ዳባ በመግለጫቸው፥ በእለቱም በ2010/2011 የምርት ዘመን የግብርና ፓኬጆችን በሙሉ በመጠቀም የተሻለ ውጤት ላስመዘገቡ አርሶአደሮች እውቅና እና ሽልማት ይበረከታል ብለዋል።እውቅና እና ሽልማት ከሚበረከትላቸው 716 ውጤታማ አርሶ አደሮች ውስጥም 50ዎቹ ከአርሶ አደርነት ወደ ኢንቨስተርነት የሚሸጋገሩ መሆኑንም ገልፀዋል።የሽልማት እና የውቅና ስነ ስርዓቱም “በሺውዎች የሚቆጠሩ የልማት አርበኞችን በማበረታታት በሚሊየን የሚቆጠሩ የልማት አርበኞችን እናፍራ” በሚል መርሃ ግብር እንደሚካሄድም አስታውቀዋል። (ምንጭ፡ – ኤፍ.ቢ.ሲ)